Děvín, Ostrý a Schachtstein

Děvín, Ostrý a Schachtstein je prírodná pamiatka ev. č. 1794, ktorá sa nachádza v okrese Česká Lípa juhovýchodne od obce Hamr na Jezeře na území Ralskej pahorkatiny. Ide o trojicu kopcov, kde prebiehala v stredoveku ťažba železnej rudy. Bližší popis lokality Na dnes opäť zalesnenom území vo východnej časti okresu Česká Lípa, na juh od obce Hamr na Jezeře bolo vyhlásených niekoľko prírodných pamiatok. Jedna z nich je tvorená trojicou samostatných kopcov - Devín 421 m n. m. so zrúcaninou hradu Děvín, Hamerský Špičák čiže Ostrý - 452 m n. m. a Schachtenstein 372 m n. m. Všetky kopce sú na katastri obce Hamr na Jezeře. Blízko sú ďalšie prírodné pamiatky - Divadlo, Široký kámen, Rašeliniště Černého rybníka a Stohánek. Všetky sa dajú prejsť po okružnom zeleno vyznačenom turistickom chodníku z Hamru dlhom 9km. Predmet ochrany Ochrana v prírodnej rezervácii sa týka vrcholovej bučiny, reliktného bôru a ukážok stredovekej ťažby železnej rudy. Chránená plocha sa rozprestiera na ploche 33,7ha vo výške 335 až 452 m n. m. Ťažba tu prebiehala v 17. a 18. storočí a zostali po nej zachované štôlne, studne, vyťažené priekopy. Kopce boli kvôli ťažbe odlesnené, dnes sú už zarastené, mimo stromov sa tu vyskytuje množstvo chránených bylín. Žijú tu vo veľkom aj netopiere (7 druhov) a vtáctvo, obojživejníci, mäkkýše a mnoho druhov hmyzu. Územie bolo veľa rokov vo vojenskom výcvikovom priestore Ralsko. Administratíva Potrebnú dokumentáciu zaregistroval Okresný úrad Česká Lípa 5. januára 1996, platná je od 20. januára 1996 (čo je dátum vyhlásenia pamiatky). Pamiatku má na starosti Ministerstvo životného prostredia prostredníctvom svojej Agentúry pre ochranu prírody a krajiny ČR - AOPK Ústí nad Labem.. Sprístupnenie Schachtensteinu V septembri 2013 prevzal do svojej správy starú štôlňu Hornicko-historický spolek pod Ralskem so zámerom ju obnoviť a sprístupniť za určitých podmienok verejnosti. Referencie Pozri aj Velký Jelení vrch Divadlo (prírodná pamiatka) Iné projekty Commons ponúka multimediálne súbory na tému Děvín, Ostrý a Schachtstein Externé odkazy Stránky Geoparku Ralsko Archivované 2016-06-26 na Wayback Machine Českolipsko denník - fotografie štôlne na Schachtensteine a jeho okolie Nariadenie Okresného úradu o zriadení pamiatky Zdroj Tento článok je čiastočný alebo úplný preklad článku Děvín, Ostrý a Schachtstein na českej Wikipédii.